**NÁRODNÁ RADA SLOVENSKEJ REPUBLIKY**

**IX. volebné obdobie**

**Návrh**

**ZÁKON**

z ... 2024,

**ktorým sa mení a dopĺňa zákon č. 300/2005 Z. z. Trestný zákon v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., zákona č. 428/2012 Z. z., zákona č. 428/2012 Z. z., zákona č. 189/2013 Z. z., zákona č. 204/2013 Z. z., zákona č. 1/2014 Z. z., zákona č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., zákona č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z, zákona č. 105/2022 Z. z, zákona č. 111/2022 Z. z., zákona č. 117/2023 Z. z., zákona č. 402/2023 Z. z. a zákona č. 47/2024 Z. z. sa mení a dopĺňa takto:

1. V § 37 písm. n) sa vypúšťa slovo „alebo”.
2. V § 37 písm. o) sa na konci bodka nahrádza čiarkou a pripája sa slovo „alebo”.
3. § 37 sa dopĺňa písmenom p), ktoré znie:

„p) spáchal trestný čin voči inej osobe pre výkon jej povolania, zamestnania alebo funkcie, v rámci ktorej skutočne alebo domnelo realizuje nenásilnú činnosť zameranú na presadzovanie alebo ochranu ľudských práv, hodnôt právneho štátu alebo demokratického zriadenia.”.

1. § 51 ods. 3 sa dopĺňa písmenom g), ktoré znie:

„g) používania sociálnych médií.“.

1. V § 140 písm. e) sa na konci vypúšťa slovo „alebo”.
2. V § 140 písm. f) sa na konci bodka nahrádza čiarkou a pripája sa slovo „alebo”.
3. § 140 sa dopĺňa písmenom g), ktoré znie:

“g) voči inej osobe pre výkon jej povolania, zamestnania alebo funkcie, v rámci ktorej skutočne alebo domnelo realizuje nenásilnú činnosť zameranú na presadzovanie alebo ochranu ľudských práv, hodnôt právneho štátu alebo demokratického zriadenia.”.

1. V § 360b ods. 1 písm. a) sa na konci vypúšťa slovo „alebo”.
2. V § 360b ods. 1 písm. b) sa na konci pripája slovo „alebo”.
3. § 360b ods. 1 sa dopĺňa písmenom c), ktoré znie:

„c) iniciuje konanie s tretími stranami nasmerované voči inej osobe sprístupnením ohrozujúceho alebo urážlivého obsahu veľkému počtu koncových používateľov, alebo sa s tretími stranami na takomto konaní zúčastňuje,“.

**Čl. II**

Tento zákon nadobúda účinnosť 1. septembra 2024.